`n Woeste week op die tuisfront | SkalkSkryf
« Boesem vyande
Die ou man en sy mop »
`n Woeste week op die tuisfront
Junie 7, 2010 deur Louwie
Woeste naweek agter die rug. Anneries Bekker vry vir `n beker op `n parkie se bankie, en Benni Mac en Fernandes die Bafana doelwagter score in `n hotelkamer nog voor daai spel wat nie genoem mag word nie afgeskop het. Getroude manne wat nou sal moet keer vir hulle wickets want Ma is op die oorlogspad..
MaNtuli het moontlik `n broodjie in die oond wat nie deur Vader Jacob gebak is nie. Dieselfde Ma moes glo verlede jaar `n wit bok (let wel, `n wit bok!) koop en aan Vader Jacob gee as straf na sy die Vader glo in die verleentheid gebring het met haar uitgesprokenheid.
Daar sal nie genoeg wit bokke in die land wees as die Vader van die volk vir ons `n wit bok moet gee vir elke keer wat hy die land in die verleentheid gedompel het nie.
Nog `n ou wat `n wit bok sal moet uithaal is Vavi van Cosatu wat die ANC in die verleentheid stel met sy wilde stellings oor korrupsie, selfverryking en geldmors. Wie? Ons? Nog nooit gesien nie Kameraad. Hoe kan jy dit van ons sê! Ons stuggle dan so lekker saam op die soustrein.
Ons eie Afrikaner-vryheidsvegter, DomDaan Roodt gaan smee hegte bande met Neo-Natzies in Europa. Dit behoort die Jode hier plaaslik opgewonde te maak, en die Afrikaner nog meer van `n muishond in die oë van die res van die beskaafde wêreld. Miskien moet hy by Osama Bin(ge)Ladin ook gaan hulp vra. Die man weet alles daarvan om beleerd te wees.
Intussen kan Terror ook nie Cope met die aards kommunis Shilowa wat met geweld alleen aan die stuur van sy (Terror) se soustrein wil staan nie. En Vader Jacob dink hy het probleme met sy baie vrouens ….. en kinders wat tot ons almal se skande, tydig en ontydig uitpop.
Gelukkig was daar op Rapport se agterblad darem `n ene Nadine Kasselman (19) wat die koue naweek so effe opgevrolik het.
En ek het steeds nie die Lotto gewen nie. Dêm!
Dan was daar natuurlik die nuus dat die uwe se brief aan Rapport as die beste brief van Meimaand gekroon is! Nou ja, dan gaan dit ook maar sleg met die briewekolom van die grootste Afrikaanse Sondagblad in die ganse wêreld!
Posted in Louwie | Tagged Cope, Katelsports, Rapport | 7 Kommentaar
op Junie 8, 2010 at 5:29 vm ekisanna
Geluk met die beste brief. Nou gaan ek hom eers soek.
op Junie 8, 2010 at 8:11 vm Joh
Jy sal daai brief maar hier moet plaas solat ons vannie plaas wattie koerante kopie ôk kan sien wat innie binne-gevegte vannie Afrikanerdom aangaan.
op Junie 8, 2010 at 9:19 vm Andrew
Baie geluk met Rapport se erkenning; ek hou ook van jou skryfstyl veral as jy reguit praat en dit klink asof jy jou moer gestrip het. Plaas die brief op jou blog vir ons asseblief.
op Junie 8, 2010 at 11:34 vm bloedbek
Ja man, plaas jou brief hier. Sommige van ons lees nie die Rapport nie, omdat daar meer snert as sinvolle inligting in is. Ek is nie lus om oor Joos en Andries en ne en te lees nie. Ek koop die rapport net wanneer my vurmaak papier op is. SO, plaas seblief jou brief solaat ons kan deel in jou prestasie.
op Junie 8, 2010 at 6:56 nm Rustig
…en waar ek bly is nie Rapport nie, behalwe "online" en dit is te veel stremming op die oge!
op Junie 9, 2010 at 8:25 vm demoerin
Ek wil dit ook lees, ek koop egter net die Sunday Times, want dit het minder skinnernuus, so plaas dit asseblief.